
הכנסת העשרים
מושב רביעי

יום שני, ט"ז בכסלו התשע"ח (04 בדצמבר 2017), שעה 12:15
<סדר היום:>
<תקנות בתי המשפט (אגרות)(תיקון מס')התשע"ז-2017>
נכחו:

<חברי הוועדה:> 
ניסן סלומינסקי – היו"ר
קארין אלהרר

זאב בנימין בגין

יעל גרמן

מרב מיכאלי

מיכאל מלכיאלי

טלי פלוסקוב

מיכל רוזין
חברי הכנסת:
יעקב אשר

מיקי מכלוף-זוהר

דב חנין

יעל כהן-פארן

יוליה מלינובסקי

<מוזמנים:> 
	משפטנית- מח' יעוץ וחקיקה, משרד המשפטים 
	–
	רני נויבואר

	יועץ לשרה, משרד המשפטים 
	–
	גיל ברינגר

	יו"ר מועצת המנהלים פישר תעשיות פרמצבטיות, התאחדות התעשיינים 
	–
	נורית הראל

	נציגת ארגון לובי 99
	–
	לינור דויטש

	ממונת חקיקה, לשכת עו"ד 
	–
	אוריין לביא

	מנהלת מחלקת חקיקה, לשכת עו"ד 
	–
	דנה בוסקילה

	יו"ר ארגון תנו יד לחרש
	–
	משה בר

	מוזמן/ת
	–
	מאירה בסוק

	מוזמן/ת
	–
	ניר שאול ניסן

	מוזמן/ת
	–
	ליאור ששון

	מוזמן/ת
	–
	אליס הימן

	שדלן/ית (קונטקטי בע"מ), מייצג/ת את איגוד חברות הביטוח בישראל 
	–
	גילי ברנר


<ייעוץ משפטי: >
אלעזר שטרן
<מנהל/ת הוועדה:>
אסף פרידמן
<רישום פרלמנטרי:>
אתי אפלבוים
<תקנות בתי המשפט (אגרות)(תיקון מס')התשע"ז-2017>
<היו"ר ניסן סלומינסקי:>
אני פותח את ישיבת ועדת החוקה, חוק ומשפט. על סדר-היום: תקנות בתי המשפט (אגרות) (תיקון מס'), התשע"ז-2017, תובענות ייצוגיות – בקשה לרביזיה – הצבעות. 

מרב, הגשת רביזיה. שלוש דקות לנמק. 
<מרב מיכאלי (המחנה הציוני):>
תודה רבה. אכן הגשתי רביזיה על נוסח התקנות. האמת שלא ראינו נוסח מעולם, אין נוסח. אחת הסיבות להגיש רביזיה זה שמעולם לא ראינו נוסח. אדוני הציג פה בעל-פה מיני סכומים  ומיני – לא ברור, כל מיני קומבינות ומהלכים: זה יהיה חצי, זה יהיה רבע, בקשר לזה יהיה ככה, אלה יהיו פטורים, לא פטורם. קשה היה מאוד לעקוב ועד לרגע זה לא קיבלנו את זה בכתב. 

אדוני, עד לרגע זה לא קיבלנו בכתב נוסח של התקנות. זאת כבר סיבה אחת. מה גם, שהסכומים שאדוני ציין כאו בעל-פה, לשיטתנו עדיין גבוהים הרבה מידי. גם הסכומים שאדוני ציין כגובה האגרה שהם כביכול הפשרה, גם הם סכומים גבוהים מאוד. אני אומרת את זה דווקא מתוך היכרות עם הנושא וכמי שמכירה את הנתונים הישנים מאוד משנת 2014 שמשרד המשפטים הציג כאן וחוקקה תיקון לחוק תובענות ייצוגיות, שאמור לפתור חלק ניכר מהבעיות שהועלו כאן על-ידי משרד המשפטים. אני אומרת לך באופן חד משמעי שהסכומים האלה לא ישיגו את המטרות המוצהרות שהציגו פה גם משרד המשפטים. גם השרה פרסמה בפייסבוק פוסט ארוך שבו היא לכאורה מפריכה את השקרים שנאמרו פה בוועדה,. דבר שהוא מגונה מטעם עצמו, שהשרה בפייסבוק תאשים את חברות וחברי הכנסת. 
בכל מקרה, הסכומים האלה לא ישיגו את המטרה של פחות תביעות סרק ושל הסתלקויות לא ראויות ופשרות שפוגעים בעסקים קטנים ובינוניים. הן יצרו חסם בפני מי שאין לה או לא יכולת לגייס את הסכומים הגבוהים האלה. מכיוון שכל חברות וחברי האופוזיציה כאן שותפים לחלוטין לעמדה שצריך לשפר את התביעות הייצוגיות ככלי לאכיפה אזרחית כנגד כוחות גדולים, כמו תאגידים, כמו מונופולים וגם כמו המדינה. לכן כבר חוקקנו תיקון אחד לחוק. אנחנו חושבות שצריך לחוקק שינוי באופן שבו אפשר להשית הוצאות, דבר שהוא יהיה הרבה יותר הגיוני, שמישהו יודע שעלול במקרה של תביעת סרק או של הסתלקות לשלם הוצאות. 
אבל מה שאדוני עשה כאן, הוא עשה איפה ואיפה בין מי שיש לו או לה כסף ויוכל להגיש תביעה ייצוגית, סרק או לא סרק, לבין מי שאין לו נגישות לסכומים האלה שהם גבוהים מאוד ולכן לא יוכל להגיש גם לא תובענה ייצוגית צודקת. 

לכן אני מבקשת מאדוני שאנחנו נבטל ונקבל את הרביזיה שלי ונבטל את הנוסח שלא ראינו מעולם ונקבל משהו הרבה יותר הגיוני וצודק. 

<היו"ר ניסן סלומינסקי:>
תודה. 

מי בעד הרביזיה ירים את ידו? 

הצבעה
בעד - 6

נגד - 7

הרביזיה לא התקבלה.

<היו"ר ניסן סלומינסקי:>
הרביזיה נפלה והחלטת הוועדה קיימת. 

הישיבה בנושא הזה נעולה.

<הישיבה ננעלה בשעה 12:30.>

